PANDU MASUK
PESANAN TERAKHIR
Awas!
Semua jalan ada destinasinya.
Ada yang membawa kita ke destinasi yang jauh,
ada yang membawa kita ke pangkal jalan.
Mereka semua dah lupakah yang wabak itu masih ada?
Abbot dah ada penawarnya, jadi mereka pun bersuka rialah.
Alamak. Ada 15 minit sebelum mereka tutup tempat ini.
Jauhkah tempatnya?
Ikut jalan Bluegill ke arah barat dan jumpa mereka di sana.
Berdekatan dok kering.
Kawan-kawan awak itu siapa?
Mereka digelar "Tekong Udara".
Saya tahu. Mereka askar upahan.
Awak tak percayakan mereka?
Bergantung. Awak kenal mereka?
Sebenarnya, tak pun.
Tapi kelmarin, saya pun tak kenal awak.
Apa masalahnya?
Orang begini cuma pandang wang,
kalau kita tipu, nyawa melayang.
Kita tak ada wang.
Awak percayakan mereka?
Mereka pernah kerja untuk saya dulu.
Awak percayakan mereka?
Ya.
Saya percayakan awak, bukan?
Awak tak hampakan saya pun.
Setakat ini.
Awak tak apa-apa?
Saya okey.
Saya cuma berjaga-jaga.
Okey. Kalau awak nak berbual...
Tak ada apa-apa yang nak dibualkan.
Bahu dan kaki saya sakit.
Sekejap saja lagi kita akan terperangkap di Pekan Kilang.
Jadi, tak payahlah ajak saya kongsi perasaan.
Saya cuma nak berjaga...
Cepat, tangkap dia!
Lepaskan saya!
Mari kita pergi!
Namun, mana-mana jalan pun yang kita pilih,
satu perkara yang pasti,
semuanya membawa kita ke arah kebenaran.
Walau seperit mana perjalanannya.
Kenapa awak tipu tentang Roy?
Dia kawan kami.
Dia dah mati.
- Saya tak tipu. Saya... - Tipulah.
Awak tipu, okey? Awak kata dia lari, tapi dia mati.
Kita juga akan mati?
Ya, saya tipu, tapi untuk lindungi kamu semua.
Abah saya kata kadangkala kita perlu tipu demi orang tersayang.
Lagipun, tengoklah!
Saya dapat benda ini semasa saya ikut Dr. Singh.
Ia boleh bantu kita melarikan diri. Tengoklah.
Ia milik abah.
Kemudian, kita boleh cari mak awak dan Jepp.
Kita masih boleh buat. Percayalah!
Awak tak faham.
Kami tak percayakan awak lagi.
Awak atau Abang Besar awak.
Kami semua akan lari, tapi tanpa awak.
Betul cakapnya.
Kami dah kesuntukan masa dan sesiapa saja boleh jadi mangsa.
Kecuali awak.
Apa maksud awak?
Gus, awak berbeza daripada kami semua.
Tidak.
- Tidak. Kita sama saja. - Jadi, kenapa awak selalu dapat pulang?
Tak mungkin.
7.17 pagi.
Dengan menggunakan telur ayam Miller untuk mengeram antigen,
saya masukkan antibodi ke dalam sel yang terlibat.
Reaksinya nampak positif, tapi...
Berjayakah virus itu dihapuskan?
Ini saat penentunya.
SAMPEL DIANALISIS
Tolonglah.
TIADA VIRUS DIKESAN
Ia berjaya!
Ya Tuhan.
Terima kasih!
Kita berjaya, Dr. Miller.
Kita selamatkan dunia.
Adi?
Awak bagaimana agaknya?
- Adi? - Sayang.
Kenapa awak di sini? Berehatlah.
Mereka kata awak dah balik. Saya tunggu awak. Itu siapa?
Dia cuma penyelidik di Fort Smith.
- Awak seperti bercakap dengannya. - Tidak...
Abaikan semua itu.
Yang pentingnya...
Saya dah jumpa.
Maksud awak...
Penawar yang sah berkesan. Rawatan dah tak perlu.
Wabak ini akan berakhir.
Saya cuma perlu sediakan dos pertama.
Ia untuk awak.
Kita akan bebas.
Daripada virus jahanam itu.
Dan lelaki jahanam itu.
Rani.
Tidak.
Tak apa.
Okey, saya cuma...
Sambunglah kerja awak.
Siapa ada Tylenol? Bahu saya sakit sangat.
Saya lupa tanya, hidung awak okey?
Tak seteruk muka awak selepas saya belasah.
Amboi, padahal rambut awak buruk.
Nanti dulu.
Saya kenal awak.
Biar betul!
Awak Tommy Jepperd, bukan? Pemain nombor 93, Pemecah Tengkorak!
Itu cerita dulu.
Mana ada. Awak lawan pemain terhebat!
Semasa Liga Konferensi,
awak langgar Vicky Paz sampai kasutnya tercabut,
rebut bola dan menangi perlawanan.
Kerana awak, saya menang 200 dolar! Hei, cincin itu ada lagi?
Sudahlah, Rufus.
Jadi...
Siapa dia?
Pemain yang buat tumbang depan ketiga terhebat dalam sejarah dan...
TEKONG UDARA
Saya tak kenal awak.
- Atau kawan awak. - Awak mungkin kenal suara saya.
Kita pernah berbual di radio. Awak Dolly, bukan?
Saya Aimee Eden.
Saya buka Suaka untuk hibrid.
Saya jarang cam suara.
Periksa poket kanan saya.
Itu lukisan anak saya, Wendy.
Awak jatuhkan ribuan salinan untuk saya di wilayah Barat.
Dia dah sembilan tahun.
Pintar budaknya.
Tapi dia dikurung oleh Orang Terakhir.
Mereka tangkap dia, anak-anak saya yang lain dan...
Anak jagaannya, Gus.
Mereka perlukan kami
dan kami perlu bantuan awak untuk selamatkan mereka.
Beginilah.
Saya sayang nyawa saya. Saya takkan pertaruhkannya secara percuma.
Upah untuk sebarkan risalah itu 100 token MRE.
Serang Suaka awak?
Upahnya berlipat ganda.
Jadi...
Apa habuan kami?
Bagaimana dengan rampasan perang?
Orang Terakhir penuhi tempat itu
dengan makanan, ubat, senjata, malah kereta kebal.
Bayangkan kumpulan awak dengan kereta kebal.
Bolehlah kamu digelar "Tekong Udara dan Darat".
Lagipun, dia tahu selok-belok tempat itu.
- Minyak pun mungkin ada. - Baguslah.
Baiklah, Aimee Eden.
Saya setuju.
Tapi kalau kamu langgar perjanjian, kami tarik diri.
TEKONG UDARA KAMI CEKAP!
Rekrut, keluar!
Hei, tengoklah! Saya dapat juga pergi sekolah.
Sebut kuat-kuat!
Orang Terakhir askar terbilang
Suara lantang dan tangkap binatang
Tak mengalah!
Jangan buang masa! Kamu berdua, ayuh!
Ini bukan pasukan paling ideal, Lou.
Mereka bernyawa, tuan.
Jari kelengkeng mereka sihat.
Letak semua barang di dalam kotak.
Semuanya sekali.
Sekarang. Termasuk jaket.
Jangan terlalu sentimental pula.
Jika kamu lepas latihan ini, kamu akan dapat sertai Jeneral Abbot
berjuang demi masa depan manusia.
Jika tidak, kamu akan jadi orang awam semula.
Masa untuk asingkan kaca daripada permata.
Sediakan mereka.
Kamu dengar cakapnya. Ayuh!
Cepat, jangan lembab!
Masa untuk tunjuk kemampuan kamu!
TANAH TANDUS
Selamat pulang, jeneral.
Bagaimana pertarungan itu? Tuan nak apa-apa?
Mereka dah telefon?
Siapa?
Tiga Ketua itu, Johnny! Sebab saya pergi tempoh hari.
Biasalah ketua-ketua militan.
Mereka tak suka bertindak dulu.
Di mana...
mana orang tahanan saya?
Dr. Singh minta isterinya dipindahkan ke tempat baru.
Saya pun bagi kerana kita ada beberapa bilik kosong.
Ada juga masalah pencerobohan kecil.
Tapi ia tak serius.
Saya uruskan penceroboh itu.
Kenapa...
awak selalu buat saya menyesal kerana percayakan awak?
Maaf, jeneral.
Takkan nak terus pergi?
Kita tunggu dulu.
- Kita perlu keluar. - Tunggulah mak dulu.
Kenapa? Awak nampak...
Kita akan cari jalan keluar.
Operasi kami berkembang sejak kita berbual dulu.
Ubat, sekerap, barang antik.
Jika orang beli, kami hantar.
Tapi penghantaran hibrid menguntungkan.
Strain Kiamat yang merebak pun tiada kesan kepada kami.
Kami namakannya "ekonomi bencana".
Ya. Lagi teruk serangannya, lagi baik untuk perniagaan kami.
Bukan untuk awak, Abang Besar.
Awak hilang kontrak, kerja promosi dan lain-lain. Ia tak adil...
Jangan panggil saya "Abang Besar".
Hei.
Jika kita penuhi kehendak mereka, kehendak kita akan tercapai.
Jadi, cuba relaks.
Saya memang relaks.
Setahu kami, anak-anak kami berada di rumah pam ini,
tapi Orang Terakhir kawal semua laluan keluar masuk
dan letak pengawal di sini, sini dan sini.
Peluang masuk dari bawah tanah pun tiada akibat cubaan terakhir kami.
Mereka dah tingkatkan kawalan.
Jadi, pilihan jalan darat terhad.
- Maknanya, habislah kita. - Taklah. Saya boleh buat.
- Jatuhkan saja piano atas Abbot. - Ada orang nak beli piano Steinway itu.
Kita boleh letupkan tempat itu.
Tapi saya baru teringat. Bom dah habis.
Bunyinya macam leceh saja untuk selamatkan binatang kurap.
Padahal semuanya rasa macam ayam. Salut dengan tepung dan goreng!
- Makan dengan kailan! - Kailan!
Jangan cakap merepek!
Maafkan saya.
Saya tak tahu pula Pemecah Tengkorak berhati lembut.
Mungkin saya tak seperti sangkaan awak.
Saya kenal awak.
Cuma sebelum prestasi awak jatuh.
Semua orang, berehat.
Maafkan mereka.
Mereka terlampau becok.
Mari sambung kerja.
Hai, Gus.
Hai, Bobby.
- Anjing. - Nak pegang dia?
Ya.
Anjing.
Ya, Anjing...
Hati-hati, Bobby. Itu bukan mainan!
Bobby, bagaimana awak...
Bijaknya.
Bobby percayakan Gus.
Gus percayakan Bobby?
Angkat.
Bobby, apa awak buat?
- Bobby! - Bobby nak dapatkan bantuan.
Bobby, tunggu!
Apa awak cakap?
- Dia ke mana? - Dia nak cari Jepp dan mak awak.
Awak tak patut biar dia pergi. Bagaimana jika dia cedera?
Jika apa-apa menimpanya...
Saya cuma...
Awak betul.
Tentang apa?
Saya tak patut tipu tentang Roy. Ia cuma memburukkan keadaan.
Tolong pastikan Bobby selamat.
Hei, Rani.
Itu pun awak.
Semuanya okey?
Ada pasang surutnya.
Biasalah.
Ya.
Sebenarnya...
Saya cuma nak cakap
awak tak boleh lagi keluar tanpa pengiring,
kerana abang saya...
Maaf, jeneral dah balik.
Dia tak suka.
Dia abang awak?
Ya.
Dia abang saya.
Orang berubah apabila mereka tahu.
Memang patut pun.
Ya.
Okey.
Maaf, tapi saya perlu hantar awak pulang.
Saya nampak cara dia layan awak.
Kenapa awak bersabar?
Dia jahat. Awak nampak perbuatannya.
Dia kurung hibrid itu. Kenapa awak tak tinggalkan dia?
Dia saja saudara saya.
Ramai yang tiada keluarga.
Doktor sedarkah apa yang berlaku di luar sana?
Perang sedang melanda.
Kita lawan kepupusan, tapi peluang kita suram.
Jadi, sekarang saya nak tanya,
apa jadahnya awak bela ayam?
Ayam inilah jawapannya.
- Apa? - Ayam dari Fort Smith ini.
Ia daripada baka yang genetiknya telah diubah suai
untuk Projek Suria Malam.
- Terus terang sajalah. - Ya.
Ayam ini menghasilkan antibodi
yang melawan virus H5G9.
Malangnya antibodinya tak serasi dengan fisiologi manusia,
tapi saya jumpa sesuatu yang serasi dengan antibodi itu.
Adunan Rahsia Dr. Bell.
Tanpa sebarang campuran,
adunan ini menjadikan virus ini dorman.
- Sebab itulah ia aktif semula. - Betul.
Tapi apabila saya gabungkan
dengan antibodi ayam itu,
ia bukan saja melawan virus itu.
Ia memusnahkannya.
Ia penawar?
Penawar mutlak.
Ada berapa banyak lagi penawar?
Ini yang pertama. Tapi kita perlu...
Jangan pandang saya begitu.
Saya akan pulangkannya. Saya janji.
Saya cuma belum mahu awak selamatkan ratu awak.
Awak tahu apa manusia hebat buat
apabila mereka, dengan tak semena-menanya,
selamatkan dunia?
Mereka raikannya.
Saya, awak, makan malam ini.
Bawa sekali isteri awak.
Jangan risau, doktor, kita takkan makan ayam.
Setahu saya, Orang Terakhir tak pandai rancang strategi,
mereka cuma tahu gempur.
Jadi, mereka mungkin alihkan kebanyakan aset
ke pusat pemeriksaan apabila amaran dikeluarkan.
Mujurlah tak ramai yang pandai tembak.
Tapi kami pandai, betul tak?
- Ya. - Ya, puan.
Jika kita boleh alihkan separuh askar keluar,
saya rasa peluang kita cerah.
Jadi, kita cuma perlu isi muatan...
Budak-budak.
Kemudian, cabut secepat mungkin.
Maksud awak, untuk menjalankan misi ini,
kita akan guna semua pesawat, termasuklah Big Bertha,
dan angkut orang termasuklah gergasi itu.
Apa masalahnya?
Minyak tak cukup untuk bawa kita ke Essex.
Tapi kita dah tukar dengan Zhang minggu lalu.
Betul cakapnya. Kita guna untuk hantar rum.
- Separuh dah habis. - Ambillah di depot dekat Kota LeMire.
- Bukankah ia dah tak beroperasi? - Tak. Ia masih beroperasi.
Kawalan pun tak ketat.
Kita boleh curi minyak dan terus pergi ke zoo.
Ya! Baguslah!
Lagi cepat kita satukan pasangan ini dengan binatang mereka,
lagi cepat saya dapat kereta kebal.
Kali ini, minta maaf kepada wanita itu.
- Buat sekarang. - Jepp.
Jangan paksa saya ulang.
Apa dah jadi dengan awak?
Jepperd, jangan.
Dulu awak ibarat dewa.
Tapi kini, awak terincut-incut datang dengan penjaga zoo
dan memohon bantuan kami.
Selamat menyertai rakyat marhaen, Abang Besar.
Hei!
Sudah!
- Hentikannya! - Cakaplah lagi!
Awak perlu keluar.
- Jangan berhenti! - Ayuh!
Macam itulah!
Sekarang baru macam askar! Ayuh!
Laju lagi!
Macam itulah!
Buat lagi!
Lantaklah kalau penat pun!
Ayuh! Cari tempat selamat, gerak!
Kamu mahu berperang, kamu harus lasak!
Cepat, perempuan pun lagi laju!
Kita Orang Terakhir!
Awak buat kami semua nampak lembik.
Sedia.
Bidik.
Tembak!
Sekali lagi. Buat betul-betul!
Sedia, bidik, tembak!
Kenapa? Rasa simpati?
Tidak, tuan.
Kalau awak nampak seekor, awak nak tunjuk belas kasihan?
Tidak, tuan. Tidak sekali-kali.
Jadi, tunggu apa lagi?
Boleh tahan.
Sekali lagi. Sedia.
Bidik.
Tembak!
Dari mana awak belajar tembak begitu?
Saya belajar sendiri.
Ibu bapa saya mati akibat wabak semasa saya kecil.
Saya terpaksa berdikari.
Untuk hidup, saya perlu lawan kalau tak mahu mati.
Saya tak mahu mati.
Awak ada semangat juang.
Jika digilap, awak boleh jadi askar yang unggul.
Ibu bapa awak pasti bangga.
Semua orang, pergi mandi dan makan.
Kamu patut berehat.
Rani?
Awak tak apa-apa?
Saya okey.
Kenapa awak masih berbaring?
Saya cuma tengok bintang.
Saya dah kata saya okey, Adi.
Saya tahu semua ini sukar bagi awak.
Sepanjang sembilan tahun lepas atau sebagai tahanan Abbot?
Dah awak sebut namanya...
Dia jemput kita makan malam.
Saya tahu. Dia tinggalkan baju bersih untuk awak.
Tapi ia agak buruk.
Jadi, bagaimana?
Awak nak keluar makan malam?
Rasanya saya tiada pilihan.
Ini satu keraian, Rani.
Kita berjaya.
Saya berjaya.
Selepas sembilan tahun, inilah dia.
Sikit saja lagi dan awak boleh dapat dos pertama.
Kita bakal mengubah segala-galanya.
Ia kerana awak percayakan saya.
Itu saja yang Abbot perlukan untuk layan kita dengan baik?
Ya, dia memang kejam.
Dia juga narsisis, tapi dia hormati usaha saya.
Jadi, kalau saya terpaksa terus layan keangkuhannya agar dia hormati saya,
tak kisahlah.
"Terus layan" makin berterusan, Adi.
Saya tahu. Tapi sementara itu...
Mari kita nikmati makan malam ini. Okey?
Walaupun kita akan makan dengan orang gila berjambang.
Kalau awak dah tak tahan,
sebut "gargoil",
dan saya akan minta diri.
Gargoil.
Ya, orang penting kita, bersama ratunya.
Doktor, Rani, terima kasih kerana terima undangan saya.
Turunlah.
Doktor, janganlah monyok. Kita raikan kejayaan. Ikut sini.
Muka saya memang begini.
Saya nampak monyok?
Sila duduk.
Mereka kata awak ada bilik baru.
Awak suka tak?
Ia bukan sangkar, tapi bolehlah.
Cakap saja kalau awak perlukan apa-apa.
Dudley, si kuli dah sampai.
Kuli Dudley.
Dudley kuli.
Bagus.
Apa menu kita, Dudley?
Salad tiga kacang dengan articok sebagai pembuka selera
dan sajian utama kita, lasagna dengan keju asli.
Aduhai, dari mana awak dapat menu itu?
Saya ingat...
Saya ada beri sedikit cadangan.
Dia cef sebelum semua ini berlaku.
Terharunya saya.
Mujurlah awak tak kerja di dapur.
Kalau tak, awak tentu masak sendiri.
Saya dah kata, dia...
Saya tahu, penyakitnya tak berjangkit.
Samalah macam lawak saya.
Johnny!
Ada apa? Kami baru saja nak makan.
Saya yang undang dia.
Semua orang sibuk, jadi saya fikir kita patut akhirnya duduk bersama.
Lagipun,
seronok makan dengan keluarga.
Yakah?
- Awak... - Ya.
Silakan, Johnny.
Ambil satu kerusi.
Dudley!
Saya tak tahu pula adik saya pandai beramah mesra.
Saya cuma harap dia tak buka pekung di dada.
Pekung apa yang awak nak sembunyikan?
Ucap selamat. Mari.
Sembilan tahun lepas...
Cakaplah jika dah cukup.
Ya. Terima kasih.
Maaf.
Awak dah sedia?
Sembilan tahun lepas amat sukar bagi kita semua.
Negara, masyarakat, malah spesies kita telah banyak menderita.
Kita hilang pedoman...
dan kepercayaan terhadap manusia sejagat.
Tapi manusia memang ditakdirkan untuk mengharungi cabaran.
Juga kerana takdirlah kita berada di sini malam ini.
Doktor, usaha doktor akan tercatat dalam sejarah.
Rani, awak tentu bangga dengan suami awak.
Saya harap awak sedar bahawa tanpa awak,
kejayaannya ini tak mungkin tercapai.
Awak beri dia ilham.
Syabas, doktor.
Semoga awak sihat.
- Minum. - Minum.
Minum.
Baiklah...
Mari kita makan.
Kenapa awak buat begitu?
Ia bodoh betul.
Saya tahu.
- Saya... - Tidak.
Mujurlah saya berjaya meredakan kemarahan mereka.
Awak tak perlu pertahankan saya.
Mungkin saya perlu.
Saya tahu awak rasa sedih,
dan rasa marah.
Tapi jika kita nak bekerjasama
dan saling percaya, tolonglah berkomunikasi dengan saya.
Kita yang akan rugi jika kita terasa dek kata-kata mereka.
Mereka bukan masalahnya.
Saya...
Isteri saya bersalin sejurus sebelum Kehancuran menimpa.
Namanya Louisa.
Kami tak sempat namakan anak sebelum...
Sebelum kerajaan bawa dia pergi.
Saya terdesak. Jadi, saya minta nasihat daripada kawan lama.
Dia sertai Orang Terakhir
pada awal penubuhannya.
Dia kata dia ada kenalan
yang boleh cari keluarga saya kalau saya sertai mereka.
Semasa awak tanya tentang khidmat saya untuk mereka.
Saya bohong.
Sayalah yang kumpul budak-budak itu dan tangkap mereka
dan saya juga cekap.
Saya digelar "penangkap hibrid".
Saya tak tahu jika saya ada tangkap anak-anak awak.
Tapi kalau bukan saya pun, orang macam saya yang tangkap mereka.
Saya harus terima hakikat itu.
Hakikat yang saya pisahkan keluarga
demi keluarga saya.
Saya percayakan awak!
Berjayakah awak dapatkan semula keluarga awak?
Baguslah awak beritahu saya.
Hei. Awak nak duduk dengan kami?
Tak apalah, saya okey. Terima kasih.
Hebat betul aksi awak tadi.
Semua orang puji.
Betulkah awak belajar sendiri?
Ya.
Hei, saya tahu kita baru berkawan, tapi yalah...
Kalau sesuatu menghantui awak...
Saya akan bantu.
- Saya... - Okey, perhatian!
Awak, awak dan awak.
Bersedia untuk misi pertama. Kamu ada sepuluh minit.
Baiklah, mari kita bersedia.
Ikut saya.
Siapa mahu pencuci mulut?
Dudley!
Susu kocak strawberi.
Seperti yang doktor minta.
Saya juga ada beri cadangan.
Terima kasih.
- Ini... - Tak sedap.
Betul, memang tak sedap.
Kami guna serbuk rangsum tentera.
Itulah sebabnya.
Maaf.
Hei.
Niat itu yang penting.
Betulkah?
Niat itu yang penting?
Saya tanya kerana pada pandangan saya,
awak wanita yang lebih pentingkan hasil.
Jangan kecil hati, tapi saya tak rasa dia boleh sampai sejauh ini tanpa
bimbingan awak.
Ia usaha bersama.
Seperti awak dengan Johnny.
Betul cakap awak.
Lagipun, siapa lagi yang boleh kita percaya di dunia ini
kalau bukan keluarga sendiri?
Kamu berdua pasangan yang hebat.
Memang betul.
Kami pasangan penyanyi.
Kami ada kumpulan muzik semasa kami muda dulu.
Saya main gitar, tapi Johnny pandai menyanyi.
Suaranya merdu dan penuh perasaan.
Bergenang air mata apabila kita mendengarnya.
Kami nak jadi macam Simon dan Garfunkel.
Ya, kami buat persembahan terbuka, di pertunjukan bakat.
Malah, saya buat kad pengenalan palsu supaya dia boleh masuk bar.
Awak ingat lagi pergaduhan di Cedar Mountain?
Aduhai.
- Pemilik itu tak nak bayar upah kita. - Aduhai.
- Mak hampir hilang sabar. - Ya.
Ya. Dia suruh saya duduk.
Dia kata, "Suatu hari nanti, mak akan mati.
Dia saja saudara kamu.
Jagalah dia baik-baik."
Itu yang saya buat.
Saya mula kerja supaya dia boleh kejar minatnya.
Semasa saya jadi tentera, saya hantar duit setiap bulan.
Entahlah, saya cuma tak mahu
dia hilang sifatnya itu.
Tapi takdir mencelah
dan tiba-tiba saja, wabak itu muncul.
Mak kami meninggal.
Tapi saya ingat janji itu.
Saya bersumpah takkan meninggalkan John.
Tidak sekali-kali.
Saya ibarat tangan...
dia ibarat hati nurani.
Kami terpaksa ambil langkah yang perlu untuk mengharungi dunia baru ini.
Aduhai, Dudley, saya belasah kamu karang.
Ada apa?
Tiga Ketua kata...
Saya sungguh tak sangka.
Nampaknya...
takdir mencelah sekali lagi.
Jadi, ketiga-tiga ketua itu...
Mereka akhirnya setuju untuk dengar cadangan saya.
Cadangan apa sebenarnya?
Esok awak tahulah.
Tapi saya ada ahli sains handalan dan mereka pasti akan dengar cakap saya.
Esok, kita akan menenteramkan dunia yang huru-hara ini.
Esok,
kita akan buat pembentangan.
Apa yang berlaku tadi?
Entahlah.
- Dia... - Dia...
- ...baik juga. - ...gila.
Awak biar betul.
Dia gila.
Fikiran awak di mana tadi?
Gayanya memang keterlaluan, tapi saya rasa dia sayang adiknya
dan akan buat apa saja untuknya, samalah macam saya dengan awak, jadi,
saya dan dia...
Awak bukan macam dia, Adi.
Kami mencari penawarnya
dan jika dia tak ancam nyawa saya, saya mungkin takkan menemuinya.
Betulkah awak nak bantu dia membentangkannya esok?
Saya terpaksa.
Lagipun, kata-kata Abbot tentang takdir...
Takkah awak rasa kita ditakdirkan berada di sini?
Awak fikir begitu?
Saya berjanji untuk membebaskan awak.
Daripada virus dan tempat ini, dan...
Saya tak mahu mungkir janji. Jadi, ya.
Saya akan bantu dia dengan pembentangannya dan...
kemudian, kita akan bebas.
Awak dah banyak menderita, bukan?
Kita dah menderita.
Mari.
Saya sayang awak, Rani.
Saya juga sayang awak, Adi.
Masa makan!
Dia akan nampak. Tutup!
Itu apa?
Siaplah kamu.
Benda ini dari mana?
Kamu curi-curi keluar, ya?
Kamu tak mahu mengaku?
Yang mana agaknya yang akan disembelih selepas ini?
Saya ada cenderamata daripada mangsa sebelum ini.
Anak buaya itu terus mati.
Peter.
Awak nak cenderamata apa?
Mungkin sarung tangan bulu.
Atau bantal bulu burung?
Tapi rasanya...
Saya teringin makan daging khinzir.
Daging khinzir!
Jangan sentuh dia!
KELUAR SUAKA
Hei!
Hei! Jangan lari!
Saya cuma nak balik.
Helo.
Selamat berkenalan, Gus.
Dengar kata ada keluarga yang sembunyikan hibrid.
Tugas kita mudah saja.
Hukum pengkhianat, tangkap haiwan itu.
Kemudian, kita bawa mereka ke zoo.
Kamu mungkin sempat lihat binatang lain yang mereka kurung.
Katanya ada yang boleh bercakap.
Awak dan Jordan masuk dulu.
Yang lain akan kepung rumah itu.
- Baik, tuan. - Bagus.
Selepas misi selesai, kamu akan jadi Orang Terakhir.
Kemudian, kita akan jadikannya rasmi.
Orang Terakhir askar terbilang.
Suara lantang dan tangkap binatang
- Kita jumpa di Kota LeMire. - Ya, bos.
Ada perubahan. Awak tak ikut.
Sebab saya tumbuk orang awak? Memang padan muka dia pun.
Jangan tanya saya.
Hei, apa ini?
Saya akan selamatkan Gus, tapi jangan ganggu dia lagi.
Dia lebih selamat dengan saya.
Apa?
Hei! Buka pintu!
Buka pintu! Jangan tinggalkan saya!
Awak perlukan saya! Gus perlukan saya!
Tak guna!
Sesetengah jalan lurus.
Sesetengahnya berbelit-belit.
Tapi kita perlu yakin bahawa akhirnya,
semua jalan membawa kita ke tempat yang sepatutnya.
Asalkan kita tak terlambat.
Terjemahan sari kata oleh Noorsalwati Nordin